Hej.. Dem der kender mig ved at alt foregår med 400 km. i timen, så jag har bare ikke tid til det her pjat... Her til aften skulle jeg hjælpe min mor og søster med at lave fold, og skulle så trække et søm ud af en hegnspæl. Da det sad godt fast, lagde jeg vægten i hammeren og da sømmet kom ud trådte jeg forkert på foden. Nu (1 time efter) kan jeg ikke støtte på den og den hæver ved anklen. Jeg har forsøgt med koldt, men det eneste jeg har i fryseren er 2 bøffer og ispinde. I morgen skal jeg igen ride og mønstre heste som skal gøres klar til Roskilde Dyrskue - Så kære HN, kom med alle jeres gode råd så jeg er løbende i morgen!!!
Det er ikke rart, føler med dig. Når du nu ikke har andet i fryseren end bøffer og ispinde, så må du her og nu blive ved med kolde omslag. Et vådt klæde,´viskestykke eller lign ned i en pose og ind i fryseren, gerne to, så der er lidt at skifte mellem når den ene bliver for varm. Ellers har jeg ikke lige de store mirakelkure ved hånden, der kan hjælpe det store, hævelsen skal stoppes, hvis der er en sådan, og så må du aflaste foden så godt det er muligt, læg den op og så må du håbe det bedste. Mh Charlotte
Efter utallige forstuvede ankler som følge af en længere hånd- og fodbold karriere foreslår jeg: - de våde frosne håndklæder (super råd Charlotte   ), MAX. 15 min. ad gangen, og med MINDST 2-3 timer imellem. - ind i mellem elastikbind (ikke for stramt) på, og benet højt. - gå for guds (eller din egen) skyld mindst muligt rundt. Det hjælper heller ikke at hoppe på det andet ben   . - ingenting på benet til natten, læg det højt og husk noget under knæet, ellers bliver det for ubehageligt. - sært nok sover jeg bedst på sofaen (også med opererede knæ), sikkert fordi den hælder lidt mod ryglænet og man ligger mere naturligt på ryggen. - hvis du kender en der kan massere (og du ikke er en pivskid   ), kan hævelsen drænes væk med massage, dog ikke de første par dage. Held og lykke, håber du kunne bruge noget af det... Helle
Du skal have fat i din læge, han skal udskrive voltaren til dig. det tager smerten og hævelsen. du må belaste foden til smertegrænsen under påvirkning af de foreskrevne voltaren (hvis ikke du kombinere med anden medicin). Læg benet så højt som muligt og køl så godt du kan. du vil garanteret opdage at det gør djævelsk ondt at skulle igang imorgen tidlig. men når du har bevæget dig lidt er hævelsen faldet og du kan mere. god bedring.
Heldigvis har jeg været forskånet for forstuvninger siden jeg spillede fodboldt, men nu har jeg fået mig en ordentlig en... Dejligt med så mange gode råd - tusind tak for hjælpen...
Måske er jeg en pivskid  Jeg har i hvert fald ikke lukket et øje i nat. Syntes egentlig ikke at anklen er meget hævet, men jeg har en konstant smerte i den som forværres når foden hænger frit eller ligger oppe. Jeg må vist lige tage mig lidt sammen...  En lang nat... Forhåbenligt bliver den snart bedre...
Ikke for at male fanden på væggen, men jeg synes lige, at du skulle smutte en tur omkring lægen. Det kunne være et ledbånd, der er skadet. Har selv prøvet det og netop når foden "hænger", gør det afsindigt ondt. Mit ledbånd blev syet sammen og virker fint i dag. Et råd fra hende, der en anden gang ikke gik til lægen, da ledbåndet sprang og fingeren brækkede, fordi det da nok "går over af sig selv" - og endte med en stiv tommelfinger.
Hejsa Jeg er i gang med en byttehandel med et stutteri! Men nu kommer det svære spørgsmål! Jeg kan vælge mellem 2 føl eller en tilridningsklar! Der er fordele ved begge! Føllene kan komme på unghestefold mens jeg får styr på min fremtid (jeg bliver student til sommer) og jeg kan arbejde med dem fra bunden. Den ene er en stor hoppe (=avl) og den anden er en charmerende lille hingst. Selvfølgelig begge med tavler! Den anden er lige til at gå til og med en god tavle, og i øvrigt et dejligt sind! Kom med gode råd - jeg har virkelig brug for dem! 
den der var tilridningsklar, jeg ved så heller ikke hvor mange penge du skal binde i halen i tilfælde af bytte. Hvis den ikke er påbegyndt tilridning, så kan du jo stadig nå at præge den i hvad retning du ønsker.  Ellers ville jeg vælge hoppen, hvis jeg endelig skulle have et føl.
Det er enten begge føl eller én tilridningsklar. Det er lang tid at skulle vente på sådan et par føl (3 år fra nu). Men så kunne jeg jo gå til ridning eller noget. Den tilridningsklare er også rigtig fin og med en god tavle... Og der kommer nogen og ser på ham i dag  Det er en byttehandel der går lige over...
Hej Jeg ville jo nok vælge den som er tilridningsklar og så lægge mine penge og kræfter i den i stedet for at vente og så skulle gå til ridning eller andet. Mvh Michelle.
Hvis jeg valgte føllene ville jeg nok sælge den ene for det er jo ikke gratis at have føl heller selvom de er billige i opstaldning. Men jeg synes egentlig osgå at den tilridningsklar tiltaler mig, men det gør føl egentlig også! EJ det er svært!!
Jeg tror vist at det bliver føllene!  Og så tager jeg dem hjem og vænner dem til daglig omgang og så skal de på unghestefold til de bliver 3.
Jeg havde valgt føllene... c",) Jeg har selv lånt en hoppe til at trække føl på, da jeg længe har ville have en hest helt fra starten og selv kunne præge/opdrage og tilride den... Hun er blevet insemineret første gang i dag... Kan godt forstå du har valgt føllene, glæder mig til billeder... 
Ved ikk om man kan linke dertil... Hingsten   Hoppen (dårligt billede, IRL er hun flot):  
HVor meget er hun trænet? Udviser hun tegn på stress eller angst? Generelt er jeg ikke for midler, som man ofte kan træne sig ud af!
Prøvede selv en mundkurv på vores overenergiske labrador. Han blev aldrig glad for den. Vi fik i stedet for et bur. Ja, det lyder hårdt, men den dag i dag elsker han sit bur. Han bruger det som kurv. Det er der han ligger med kødben og hygger sig og hvis vi beder ham om at gå derind, så går han ind uden nogen form for brok. Fra starten af gav vi ham godbidder nok til at vi kunne komme ud af døren uden at han opdagede os. Den dag i dag får han kun godbidder nogle gange - mere fordi han ikke altid skal forvente madbelønninger. Jeg synes du skulle overveje buret - mundkurven kan de desuden sno af - jeg taler af erfaring  Mvh. Annette
når din hund opfører sig sådan er det kun et symptom. man kan altid fylde sig med panodiler, men det fjerner ikke årsagen til at man får hovedpine. kontakt din hundetræner (eller få dig en) og få gode råd, vejledning og opfølging der. god arbejdslyst! janne
Jeg synes dit råd er genialt. Jeg er selv opdrætter og bruger ofte udstillings bure både på udstillinger men også her hjemme, og under bil kørsel. Det første mine hunde lærer er, at være i bur under en lille tur i bilen, som derefter forlænges fra gang til gang. Det næste mine hunde lærer, er at være i buret en ½ times tid ad gangen, og altid i forbindelse med et måtid foder, hjemme. Om aftenen er alle mine hunde bure åbne og mange af hundene foretrækker at gå i buret for at få fred. Dét er deres helle. Og når de er alene hjemme er der kun ½ gammel tudse som går frit rundt. Resten er i kennelen i hver deres boks eller i et tilstødende værelse hvor de er i et stort udstillings bur. Nogle mennesker bryder sig ikke om det, men jeg mener, at når mine hunde glade og villigt selv hopper i deres bokse eller bure, må det være tegn på, at det er et sted de TRYGT foretrækker, og hvor de har helle. Alle mine hunde bliver altid fodret i boks eller bur, hver for sig. På denne måde er der ALDRIG nogle som er oppe at toppes, eller nogle som foræder sig, og jeg kan samtidigt holde øje med hvem som ikke æder op. Jeg er aldrig nervøs for at skulle komme hjem til hunde som har flået hinanden(kan sagtens ske, når man har flere hvor der i blandt er unge og gamle, samt hanner og tæver) og jeg er aldrig nervøs for at mit hjem er ødelagt. Når jeg er hjemme, er alle hunde frit løbende i huset, dog er 1ste salen forbudt område for hunde!!! Husk ALTID at have vand i buret eller boksen.
Min første indskydelse er også, at det bare er, at skjule symptomet.. Lykke: Får din hund motion nok, så den er ordentlig aktiveret, inden du efterlader den hjemme? Har den måske brug for noget andet foder, som indeholder mindre energi? Har den et kødben eller to, som den kan aktivere sig med? Hvor meget plads har den, når den er selv hjemme? Nogle hunde stresser, når de har for lidt, eller for meget plads. Har du evt. en radio tændt, så der ikke er for stille i huset?
Det var måske en ide. Hest og sadel er nemlig tjekket, og der blev ikke fundet nogen skævheder. Jeg ER skøv i højre side, men det er oppe i ryggen pga. brækket kraveben, der er vokset skævt sammen, så umiddelbart troede jeg ikke, det havde noget at sige, da det jo er vægten/sædet man rider med. Jeg har sådanset også fået at vide, at jeg skulle tage til fysioterapeut med det, da jeg bruger rygmuskulaturen forkert pga. kravebenet. Jeg har bare skudt det til side, da jeg ikke synes, jeg har tid og råd. Men hvis det virkelig kan være det, der er skyld i min "dårlige" ridning, må jeg da nok hellere se at komme afsted. Mvh. Julie
det er godt nok bittert, når du har brugt så meget tid på det... jeg arbejder pt med at få min fjordhest det at gå sammen galop på alle 4 ben   han galoppere højre på forparten og venstre på bagparten... total mærkeligt  Men jeg tror nu ikke kun det er dig som rytter, der er et problem... jeg tror det er rytter og hest... jeg kender også det der med at en sætter sig på nakken af dyret og så går de sku bare... tror bestemt nok det skal komme, du skal bare blive ved og ikke give op... nyd at du har fundet en hest du er glad for.. rid nogle ture i skoven.. du skal se det skal nok komme... knus Nanna
Skæve fødder kan give hovedpine, skæve muskler i skulderen trækker i hele rygsøjlen. Du kan i øvrigt sagtens være skæv flere steder uden at vide det. Min ene bækkenhalvdel er fx. roteret en anelse mere frem end den anden opdagede vi for nylig. Det gør at mine knæ ikke placerer sig ens på begge sider af hesten selvom mine ben OG bøjler er lige lange og jeg har arrangeret min bagdel helt symmetrisk over hesten. Hesten er følsom, der skal ikke ret meget til! Men jeg har da redet næsten hele mit liv uden at opdage det eller få skæve heste ud af det. Min nuværende har været skæv, men det var han så inden jeg sad på ham første gang, og han er rettet pænt op. Det kan også godt være du bare har en dårlig side, som du ikke har helt så meget styr på balance, ben/hånd koordination osv. Eller at du bare skal have løsnet dit bækken en enkelt gang hos en kiropraktor. Når du så har mærket forskellen kan du bedre vurdere når du skal have en tur igen. :Pia
Ja det er synd når man føler at det hele bare går stille og roligt tilbage. Men jeg kan kun sige som Nana siger i tidligere indlæg...prøv og slappe af sammen med hesten   Rid nogen lange ture hvor i bare slapper af og tænker på noget andet end den "dumme" galop... Du spænder måske meget, så snart du sætter dig op på hesten, og du lægger ikke jo mærke til det selv... Du tænker måske for meget på galoppen, og hesten mærker det med det samme  Tag nogen dage hvor i slet ikke galopere, men laver andet godt som bøjninger, skovture, gå ture ja alt muligt, og få bygget dit venskab helt op igen... Håber i kommer til og starte nogen stævner, men bare giv det lidt tid  Mvh Christina
Jamen, hvis det nu er pga. min skævhed, er der så overhovedet noget, jeg kan gøre, eller må jeg bare leve med, at jeg så aldrig kommer til at ride højregalop på andet end en gammel garvet rideskolehest? Mvh. Julie
Nanna og Christina: Det er fine forslag, men de er allerede afprøvet. Vi rider meget ud, hvor vi både skridter, traver og galopere. Når vi skal galopere, sætter jeg hende i venstregalop, da jeg netop ikke vil ligge og kæmpe med hende i naturen. Der skal vi bare nyde det og slappe af. Jeg longerer og træner hende fra jorden med jævne mellemrum, og der går det også helt fint. Dressurtræningen ud over højregalopen går også super godt. Når først hun er varmet op, går hun virkelig godt i traven, og venstregalopen er virkelig god og blød, selv om vi ikke træner den så meget (når jeg ikke galopere på højre volte, vil jeg heller ikke ride for meget på venstre, men min ridelære har sagt ok for, at jeg træner det lidt). Mvh. Julie
Lige et tillægsspørgsmål: Hvor "finder" man en fysioterapeut? Skal man have en henvisning fra lægen eller kontakter man bare selv en? Iøvrigt tak for de mange svar. Det varmer da lidt  Mvh. Julie
Jeg tror, jeg er lidt for meget perfektionist, for jeg synes, det er lidt flovt, hvis jeg gang på gang rider forkert galop til stævner. Så hellere holde sig væk til jeg har lært det. Jeg låner kun Alexia til og med år 2007, så håbet, når hun skal tilbage, er faktisk at finde en god lærehest, jeg kan få part på. Jeg har nemlig i flere år kun redet ungheste, hvilket nok også er grunden til, at jeg aldrig rigtig har lært det med galopanspring ordentligt. Jeg prøver at ringe til lægen i morgen, og spørge om hun vil se mig, så hun kan vurdere, om hun kan give mig en henvisning. Det ville jo være rart, hvis man kunne spare lidt. Mvh. Julie
Du vil blive forbavset hvilken forskel det kan gøre at blive løsnet op. Så med mindre du ingenting gør for at gymnasticere dig selv, så skal du nok komme til at fungere i højregaloppen. :Pia
Hvis du ikke kan styre din krop godt nok til at give kommandoen for højregalop med sædet, så brug noget andet til at signalere, at nu skal I galopere til højre. Jeg kender godt det der med at man får syltet sig selv så langt ind i en dårlig vane at man ikke kan komme ud af den igen. Men hvad nu hvis du lært hesten at galopere til højre på f.eks. en stemmekommando, og så brugte stemmen, mens du sad helt stille i sadlen? Det kræver selvf. en masse forarbejde, og du kan blive nødt til at løbe hesten i gang eller få nogen til at longere dig i starten eller hvad der nu skal til. Men *sædet* er jo bare en stimulus, som godt kan erstattes med andre stimuli, hvis signalet ikke "virker". Hvis det var mig, ville jeg få min træner til at longere hesten, mens jeg sad i sadlen. Så ville jeg sige "galop" eller hvad jeg nu valgte som signal, lige inden træneren satte hesten i galop fra jorden. Du kan evt. bruge en klikker eller bare en masse gulerødder til at fortælle hesten når den har ramt rigtigt. Hvis du ikke vil bruge stemmen, kan du prikke hesten på siden af skulderen eller trække den i manen eller hvad som helst, der ikke er en vægthjælp. Der er ingen som helst grund til at sit signal for højregalop SKAL komme fra sædet. Men senere, når I har fundet ud af at galopere sammen, kan du altid koble en sædehjælp på. Det er rigtigt øv, når der er noget, der bare ikke fungerer. Men princippet kan en hest lære at galopere til højre for hjælpen for venstregalop. Det er KUN et spørgsmål om hvad man lærer den, så selvom du har et "handicap" i din evt. skævhed i ryggen, skal du da ikke opgive din fine hest af den grund. Måske skal du bare lade være med at lade andre ride den, for hvis de godt kan give hjælpen på den måde, som du ikke kan, forsinker det nok hestens læring af DINE unikke signaler. Op med hovedet. Jeg tror sagtens, du kan løse det problem, hvis du tænker udenfor kassen. Det er godt at du ikke giver hesten skylden, men du må heller ikke være så hård ved dig selv  Mvh Julie
Jeg fik et supergodt tip til galopanspring. Løft indvendige knæ - til en start lidt overdrevet, det virker i hvert fald på min som ikke engang har lært rigtig anspring endnu (jeg har ikke så mange steder jeg kan galoppere). Start med at overdrive helt vildt, og når hesten så går korrekt, så slap af, sid stille og mærk bevægelsen, mærk evt. om højre hofte har svært ved at rotere med i bevægelsen. Skifter hesten galoppen, start forfra. Med tiden kan man løfte mindre og mindre naturligvis, så det ikke ses. :Pia
1000 tak for jeres mange ideer  Julie: Jeg vil da overveje at prøve, hvis alt andet slår fejl. Desværre kan jeg ikke undgå at andre rider hesten. Jeg har en part til hende, som jeg dog endnu ikke har set galopere hesten i højregalop (hun er lige startet, og har kun redet hesten én gang), derudover skal hesten til materialeprøve til september, og da jeg jo ikke selv kan ride den skal enten min veninde eller en berider. Ligemeget hvem der skal, skal den person jo også have lov til at træne hende lidt i dressur, mens jeg primært står for konditionstræningen. Derudover træner min ridelære også højregalop med hende, når jeg ikke selv kan få det til at fungere. -Så alt i alt har hun en del forskellige ryttere på ryggen, der dog alle pt giver samme signal til galop (og alle andre øvelser). pjemm: Jeg vil da prøve din teknik i morgen (i dag træner vi fra jorden, da galoppen gik helt i ged i går, så i dag laver vi noget, der med sikkerhed ender i succes). Jeg har nu også arrangeret, at der kommer en og kigger på hesten og jeg på lørdag, der måske kan se, hvori problemet ligger. Og derudover vil jeg som sagt se at få taget mig sammen til at komme til fysioterapeut. Mange tak for jeres forstående indlæg samt gode råd (selv om jeg ikke ønskede flere gode råd i den tro, at håbet var tabt  ) Jeg giver det en chance mere, og hvis det også glipper, må hun sendes til berider, til hun har bestået sin rideprøve. Derefter skal hun alligevel have en velfortjent lang pause, da hun skal fole til næste år, og så kan jeg jo bruge ventetiden på at lære at ride ordentlig på en anden hest  Mvh. Julie, der har fået et lille bitte håb tilbage.
Vil lige fortælle lidt om min datter's skævhed, som vi forøvrigt ikke anede hun havde. Hun har i alle sine år som rytter fået at vide at hun skulle træde ned i højre bøjle, fordi hun sad skævt. Hun fik den komando mange gange i hver eneste ridetime, hun blev både gal og meget ked at det når hun fik den, for hun mente selv at hun gjorde som hun fik besked på. Min svigerinde er uddannet i kranisekralterapi (staves) hun overtalte min datter til at få en behandling. Det viste sig at min datter var skæv i bæknet. Da hun rejste sig fra briksen lignede hun en der havde en ordenlig brandert på, højer ben ramte jorden tidligere end hun var vandt til, så hendes ballance så mildest talt sjov ud, der gik et par dage inden hun havde styr på ballancen igen. Men miraklet skete, den første ridetime hun havde efter behandlinge, blev der ikke sagt et ord om at træde ned i højre bøjle eller at hun sad skævt, sjældent har jeg set hende så glad, for så var det jo ikke fordi hun var en håbløs dårlig rytter, der var en anden årsag. Jeg håber fortællingen kan værer med til at du får modet op, du kan sagtens have er skævhed du ikke kender til. Held og lykke med højregalopen. Hilsen Helen.
Det er egentlig utroligt, at så "små" ting kan betyde så meget for vores ridning. Men til gengæld sad din datters skævhed i den nederste del af kroppen, hvor min sidder i den øverste, så jeg er stadig ikke sikker på, om det er det, der er skyld i mit problem. Men vil nu stadig få det undersøgt, hvilket jeg burde have gjort for længst, da jeg kan risikere at få problemer med ryggen senere, hvis ikke jeg gør noget nu. Det er bare så nemt at ignorere det, når det ikke gør ondt.. endnu! Mvh. Julie
Du skal ikke udelukke at det kan være dit kraveben der i sidste ende kan vise sig at være en del af dit problem. Hele din krop skal jo arbejde sammen hele tiden for at fungere korrekt. Du siger det jo faktisk selv: "Jeg ER skøv i højre side, men det er oppe i ryggen pga. brækket kraveben, der er vokset skævt sammen, så umiddelbart troede jeg ikke, det havde noget at sige, da det jo er vægten/sædet man rider med. Jeg har sådanset også fået at vide, at jeg skulle tage til fysioterapeut med det,  . Jeg har bare skudt det til side, da jeg ikke synes, jeg har tid og råd." Skynd dig til lægen og få en henvisning. Når du har haft en skade skulle det ikke blive et problem. PS jeg har osse problemer med højregalop men har indtilvidere fåået det til at lykkes med jeg tror det kommer sig af at jeg aldrig helt har fået trænet mit venstre ben op da jeg brækkede det for 10 år siden. Eller osse kan det have noget med at jeg slog ryggen da jeg faldt af Bettemand og slog et stykke af en ryghvirvel.